**Lois VI de Francia** ou **Luís VI de Francia**, *o Gordo* ou *o Batallador*, nado en París o 1 de decembro de 1081 e finado en Bethisy (Picardía) en 1137, foi **rei de Francia** entre 1108 e 1137.

Traxectoria
-----------

### Orixes familiares

Nado en París no seo da dinastía Capeto, foi o segundo fillo, o primeiro varón, do rei Filipe I de Francia e a súa primeira esposa, Berta de Holanda. Era neto por liña paterna de Henrique I de Francia e Ana de Kíiv, e por liña materna de Florián I de Holanda e Xertruda de Saxonia.

### Matrimonios e descendentes

Casou no 1104 con Lucía de Rochefort, filla de Guido II de Rochefort e Isabel de Crecy. Desta unión naceu unha filla, a princesa Isabel de Francia (1105 - 1175), casada en 1119 co seu primo Guillerme de Vermandois.

En 1107, Luís VI de Francia conseguiu divorciarse da súa muller para casar de novo. Casou, en segundas nupcias, o 4 de maio de 1115 en París con Adelaida de Savoia, filla do conde Humberto II de Savoia e Xisela de Borgoña. Desta unión naceron:

* O príncipe Filipe de Francia (1116 - 1131), morto dun accidente de cabalo
* O príncipe **Luís VII *o Mozo*** (1120 - 1180), **rei de Francia.**
* O príncipe Henrique de Francia (1121 - 1175), bispo de Beauvais e arcebispo - duque de Reims.
* O príncipe Hugo de Francia (c. 1123 - morto moi novo).
* O príncipe Roberto I de Dreux (1123 - 1188), conde de Dreux.
* A princesa Constanza de Francia (1124 - 1180), casou en 1140 con Eustaquio IV de Boloña e 1154 con Ramón V de Tolosa.
* O príncipe Filipe de Francia (1125 - 1161), bispo de París.
* O príncipe Pedro de Courtenay (1126 - 1183), casou en 1152 con Isabel de Courtenay.

### Ascenso á coroa

Foi nomeado herdeiro e coroado rei en 1101, como mandaba a tradición capeta en vida aínda do monarca. Á morte do seu pai en 1108 sucedeuno na coroa francesa a pesar da oposición da segunda esposa do rei francés, Bertrada de Montfort. Esta tentou matalo en varias ocasións para que o fillo que tivera co rei puidese sucedelo.

Luís VI de Francia estivo a piques de caer en mans inglesas durante a batalla de Bremule en 1119, en Normandía, contra o exército de Henrique I. Un soldado normando conseguiu coller as rendas do seu cabalo e, eufórico, clamou: "*Capturei o rei!*". Non obstante, o monarca galo, enfadado, bateu no seu captor e, mentres fuxía, dixo: "*Nunca se pode capturar un rei, nin sequera no xadrez!*" .

Foi un rei enérxico, que tivo como colaborador o abade Suger de Saint-Denis. Pasou a maior parte do seu reinado pacificando a rexión da Illa de Francia e combatendo incursións dos señores feudais. Foi un administrador capaz e consolidou o patrimonio, outorgando privilexios ás cidades e creou comunidades rurais, ás que atraeu os agricultores mediante a concesión de franquías.

Luís VI *o Gras* morreu o 1 de agosto de 1137 no castelo de Béthisy, preto de Amiens, sendo enterrado na catedral de Saint-Denis.

Notas
-----

1. ↑  "Guía de nomes galegos". *Real Academia Galega*. Consultado o 2023-12-09.
2. ↑  Académie des inscriptions et belles-lettres *Histoire littéraire de la France* 1841 pàgina 656
3. ↑  Philippe Delorme (2001). *Aliénor d'Aquitaine : épouse de Louis VII, mère de Richard Coeur de Lion* (en francès).
4. ↑  Isabel Margarit. *Historia y Vida - 495 - Tesoros del Nil* (en castellà). Prisma Publicaciones. ISSN 0018-2354.

|  |  |
| --- | --- |
|  | Wikimedia Commons ten máis contidos multimedia na categoría:  ***Lois VI de Francia Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q165883
* WorldCat
* VIAF: 24658211
* BAV: ADV10296288
* BIBSYS: 98049321
* BNE: XX1783352
* BNF: 122518666
* CANTIC: a11371870
* CERL: cnp00395684
* DeutscheBio: 118574922
* EBID: ID
* FAST: 66214
* GEC: 0038197
* GND: 118574922
* ICCU: MILV125545
* ISNI: 0000 0001 1821 606X
* LCCN: n81002869
* NKC: jn20000701089
* NLG: 155252
* NNDB: 000093885
* NTA: 070683999
* SELIBR: 316400
* SUDOC: 031271243
* WikiTree: Capet-14

 |